32011R1139
L 293/19
SLUŽBENI LIST EUROPSKE UNIJE
UREDBA VIJEĆA (EU) br. 1139/2011
od 10. studenoga 2011.
o izmjeni Uredbe (EU) br. 204/2011 o mjerama ograničavanja s obzirom na stanje u Libiji
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, posebno njegov članak 215.,
uzimajući u obzir Odluku Vijeća 2011/729/ZVSP od 10. studenoga 2011. o izmjeni Odluke Vijeća 2011/137/ZVSP o mjerama ograničavanja s obzirom na stanje u Libiji (1),
uzimajući u obzir zajednički prijedlog visokog predstavnika Unije za vanjske poslove i sigurnosnu politiku i Europske Komisije,
budući da:
(1)
Vijeće sigurnosti Ujedinjenih naroda (VSUN) je Rezolucijom 1973 (2011.) od 17. ožujka 2011. odlučilo da treba uvesti zabranu na letove u zračnom prostoru Libije.
(2)
Primjenom Odluke Vijeća 2011/137/ZVSP (2), ta se zabrana primjenjuje u Europskoj uniji Uredbom (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (3).
(3)
VSUN je Rezolucijom 2016 (2011.) od 27. listopada 2011. odlučilo da zabranu treba ukinuti.
(4)
Slijedom Odluke 2011/729/ZVSP, odredbu Uredbe (EU) br. 204/2011 o uvođenju zabrane letova bi, stoga, trebalo staviti van snage,
DONIJELO JE OVU UREDBU:
Članak 1.
Briše se članak 4.b Uredbe (EU) br. 204/2011.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. studenoga 2011.